Saobraćaj u Austriji

Republika Austrija spada u zemlje koje se pružaju kroz više važnih evropskih geografskih oblasti (Alpi, Podunavlje, Panonska nizija), a prirodno suženje, "Bečka vrata", jeste prirodni prolaz u središnji deo Evrope sa njenog Istoka. Saobraćaj u Austriji je veoma razvijen pa su mnoge prirodne prepreke, poput Alpa, već odavno savladane.

Austrija ima razvijen drumski, železnički, vazdušni i vodeni saobraćaj. Beč, kao prestonica države, predstavlja ne samo glavni saobraćajni čvor u državi, već i u ovom delu Evrope.

## [[Železnički saobraćaj]]

Pogledati: Austrijske federalne železnice

Ukupna dužina železničke mreže standardnog koloseka u Austriji je 5.639&nbsp;km (1998. godine), od čega je elektrifikovano 3.523&nbsp;km železnice. Postoje i pruge uskog koloseka sa ukupnom dužinom od 484&nbsp;km. To govori o razvijenosti železničke mreže i može se reći da svako značajnije mesto u zemlji ima železničku stanicu i vezu železnicom.

Glavni saobraćajni čvor je Beč sa tri velike železničke stanice: južnom, zapadnom i stanicom "Franja Josif". Drugi važni železnički čvorovi su pokrajinska središta (Graz, Linz, Salzburg, Klagenfurt, Innsbruck). Najvažnije železničke pruge kreću od Beča u sledećim pravcima:
* ka istoku - Austrijska istočna železnica - prema Bruck an der Leithi i Budimpešti
* ka severoistoku - za Bratislavu
* ka severu - Austrijska severna železnica - za Brno i Krakov
* ka severozapadu - Železnica Franje Josifa - za Prag i Berlin
* ka zapadu - Austrijska južna železnica - za Linz, Salzburg, Innsbruck i München
* ka jugozapadu - za Klagenfurt i Veneciju
* ka jugu - Austrijska južna železnica - za Graz, Ljubljanu i Trst, deo te železnice je Semmeringbahn, koja je pod zaštitom UNESKO-a
* ka jugoistoku - za Wiener Neustadt i Burgenland

Beč je takođe jedini grad u Austriji sa gradskom železnicom i sa metro-sistemom (tzv. "U-Bahn"), jednim od najstarijih u svetu (pogledati: Bečki metro). Beč ima i razvijenu tramvajsku mrežu (tzv. "S-Bahn"), a pored prestonice tramvajsku mrežu imaju i gradovi Graz, Salzburg i Innsbruck. Sa druge strane, postoje i mnoge male železničke linije, naročito na Alpima, koje su zbog nedovoljne prometnosti pretvorene u turističke linije i pomažu razvoj mesnog turizma.

; Železnička veza sa susednim zemljama
*  Nemačka - da
*  Češka - da
*  Slovačka - da
*  Mađarska - da
*  Slovenija - da
*  Italija - da
*  Lihtenštajn - da
*  Švajcarska - da

## [[Drumski saobraćaj]]

Ukupna dužina drumskih puteva u Republici Austriji je oko 200 hiljada km, svi sa čvrstom podlogom. Dužina autoputeva trenutno iznosi preko 2000&nbsp;km, a očekuje se i izgradnja novih deonica. Treba naglasiti da Austrija, uprkos vrlo izraženom alpskom krajoliku, poseduje veoma savremenu putnu mrežu na svim nivoima, od državnih autoputeva do seoskih puteva.

Današnji državni autoputevi povezuju sve važnije gradove u državi, posebno Beč, sa obodom zemlje i prestonicama susednih zemalja. Mnogi autoputevi prate linije glavnih železnica. Oni se uglavnom pružaju trasama Evropskih koridora, a nose dvoznačne nazive "A+broj". Pored klasičnih autoputeva postoji i kružni autoput ("prsten") oko Beča.

; Najvažniji državni autoputevi su
* A1 ili Zapadni autoput (*Westautobahn*): Beč - Sankt Pölten - Linz - Salzburg - granica sa Nemačkom, ukupna dužina 292&nbsp;km, savremeni autoput celom dužinom.
* A2 ili Južni autoput (*Südautobahn*): Beč - Graz - Klagenfurt - Villach - granica sa Italijom, savremeni autoput celom dužinom.
* A3 ili Jugoistočni autoput (*Südostautobahn*): Beč - Ajzenštat - granica sa Mađarskom, ukupna dužina oko 50&nbsp;km, savremeni autoput celom dužinom.
* A4 ili Istočni autoput (*Ostautobahn)*: Beč - Bruck an der Leitha - granica sa Mađarskom, ukupna dužina 66&nbsp;km, savremeni autoput celom dužinom.
* A5 ili Severni autoput (*Nordautobahn*: Beč - Horn - granica sa Češkom, savremeni autoput u izgradnji.
* A6 ili Severoistočni autoput (*Nordostautobahn*): Bruck an der Leitha - granica sa Slovačkom, ukupna dužina 22&nbsp;km, savremen autoput celom dužinom.
* A7, Linz - granica sa Češkom, savremeni autoput izgrađen na deonici od Linza u dužini od 27&nbsp;km.
* A8, Linz - Wels - granica sa Nemačkom, savremen autoput celom dužinom.
* A9 ili Pirn autoput, Linz - Leoben - Graz - granica sa Slovenijom, ukupna dužina 230&nbsp;km, savremen autoput gotovo celom dužinom izuzev deonica u najnepristupačnijim delovima Alpa.
* A10 ili Tauern autoput, Salzburg - Bischofshofen - Villach, ukupna dužina 192&nbsp;km, savremen autoput gotovo celom dužinom izuzev deonica u najnepristupačnijim delovima Alpa.
* A11 ili Karavanke Autoput, Villach - granica sa Slovenijom, savremen autoput celom dužinom.
* A12 ili Inntalski autoput, granica sa Nemačkom - Innsbruck - Landek, savremen autoput celom dužinom.
* A13 ili Brennerski autoput, granica sa Nemačkom - Innsbruck - granica sa Italijom, ukupna dužina 120&nbsp;km, savremen autoput celom dužinom.
* A14 ili Brener autoput, granica sa Horbranc - Dornbirn - Bregenc - Nemačkom, savremen autoput celom dužinom.

## [[Vodeni saobraćaj]]

Austrija je kontinentna zemlja i stoga nema pomorskih luka. Od luka u okolnim zemljama najveći značaj za njenu privredu ima luka Trst u Italiji. Sa druge strane, rečni saobraćaj je razvijen i međunarodnog je značaja, iako je ograničen na jednu reku, Dunav. Dužina rečnih vodenih puteva u Austriji je 358&nbsp;km. Pored Dunava plovna su i mnogobrojna mala jezera na Alpima i to najviše u turističke svrhe.

Reka Dunav, kao važan panevropski plovni put (Koridor 7), povezuje srednju Evropu sa oblašću Crnog mora i Balkana. Važne austrijske luke na Dunavu su: Beč, Enns, Linz i Krems. Dunav je takođe važna turistička maršruta u Austriji i danas je sve više marina i drugih turističkih sadržaja duž njegovih obala.

## Gasovodi i naftovodi

Naftovod: Dužina tokova je 777&nbsp;km.

Gasovod: Dužina tokova je 840&nbsp;km.

## [[Vazdušni saobraćaj|Vazdušni transport]]

U Austriji postoji nekoliko aviokompanija, od kojih je najpoznatija Ostrijan Erlajns, jedna od najvažnijih u celoj Evropi.

U državi postoji 55 zvanično upisanih aerodroma, ali je većina bez tvrde podloge i sa kratkom pistom. 22 aerodroma su sa čvrstom podlogom, od njih 6 ima IATA kod (IATA Airport Code) i, samim tim, međunarodni značaj. To su:
* Međunarodni Aerodrom Beč, poznat i kao "Švehat", u Beču - VIE
* Aerodrom Graz, poznat i kao "Talerhof", u Grazu - GRZ
* Aerodrom Innsbruck, poznat i kao "Kranebiten", u Innsbrucku - INN
* Aerodrom Klagenfurt, u Klagenfurtu - KLU
* Aerodrom Linc, poznat i kao "Plavi Dunav", u Linzu - LNZ
* Aerodrom Salcburg, poznat i kao "V. A. Mocart", u Salzburgu - SZG

Najveći i najvažniji aerodrom u zemlji je Bečki Međunarodni aerodrom "Švehat", udaljen 18&nbsp;km jugoistočno od grada. Zbog svog izvanrednog položaja taj aerodrom je jedan od najprometnijih u Evropi i ima znatno veći značaj od državnog. Aerodrom ima tri terminala.

Treba spomenuti i Aerodrom Innsbruck, koji spada u najprometnije aerodrome u toku zimske turističke sezone na Alpima.

U Austriji je zvanično upisan i jedan helidrom.